**ש"ח, ז** ...דבר שאין בו שייכות כלי, כגון צרורות או אבנים... אסור לטלטלם.

הגה: וכל דבר שאינו כלי כלל, אסור לטלטלו אפילו לצורך גופו, כל שכן לצורך מקומו.

**שש"כ כ', מז** חול שבשפת הים מוקצה הוא, וכן הדין לגבי חול המוכן לצורך בניה (אף אם ילדים רגילים לשחק בו בימות החול), אך חול המכונס בארגז-חול למשחק הילדים אינו מוקצה ומותר לטלטלו...

**שש"כ כ', לט** מטבעות כסף... מוקצה הם. אבל ענק או מחזיק-מפתחות שתלוי בו מטבע לנוי - מותר לטלטלו, מכיון שמטבע זה עשוי להישאר בו בקביעות...

**ש"ח, לב** דג מלוח מותר לטלטלו; ושאינו מלוח, אסור, מפני שאינו ראוי.

**שש"כ כ', כח** דברי-מאכל שאינם ראויים לאכילה ללא בישול או אפיה, כגון קמח, קטניות, אורז, ותפוחי-אדמה חיים... דגים שאינם מבושלים, הרי הם מוקצה ואסורים בטלטול.

**שו"ע תמ"ו, א** המוצא חמץ בביתו... אם הוא יום טוב, יכפה עליו כלי עד הלילה ואז יבערנו לפי שלא יוכל לטלטלו ביום טוב...

**רמב"ם שבת כ"ה, יט** פירות שאסור לאכלן, כגון פירות שאינם מעושרין... או תרומה טמאה... אסור לטלטלן...

**שש"כ כ', לג** דברי-מאכל האסורים באכילה... והוא עומד להאכילם לנכרי או לבהמה, אינם מוקצה. ולכן מותר לטלטל בשר טרף מבושל, שהרי ראוי הוא ליתנו לנכרי, וכן מותר לטלטל בשר נבילה העומד לאכילת בהמה, אפילו אינו מבושל.

**שש"כ כ', לד** דברי-מאכל האסורים באכילה לבעליהם, אך לאדם אחר הם מותרים... אינם מוקצה, ומותר לטלטלם גם מי שהם אסורים עליו.

אורז מבושל בחג הפסח, אף לאלה הנוהגים לא לאכול קטניות, או כל מאכל ביום-הכיפורים... אינם מוקצה ומותר לטלטלם.